CELEX: 32011D0267
Language: bg
Date: 2011-05-03 00:00:00
Title: 2011/267/ЕС: Решение за изпълнение на Комисията от 3 май 2011 година за изменение на Решение 2004/211/ЕО по отношение на текста за Южна Африка в списъка на третите страни и частите от тях, от които е разрешено въвеждането в Европейския съюз на живи еднокопитни и сперма, яйцеклетки и ембриони от еднокопитни (нотифицирано под номер C(2011) 2959)  Текст от значение за ЕИП

4.5.2011   
            
            
               BG
            
            
               Официален вестник на Европейския съюз
            
            
               L 114/5
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 3 май 2011 година
   за изменение на Решение 2004/211/ЕО по отношение на текста за Южна Африка в списъка на третите страни и частите от тях, от които е разрешено въвеждането в Европейския съюз на живи еднокопитни и сперма, яйцеклетки и ембриони от еднокопитни
   (нотифицирано под номер C(2011) 2959)
   (текст от значение за ЕИП)
   (2011/267/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по-специално член 17, параграф 3, буква а) от нея,
   като взе предвид Директива 2009/156/ЕО на Съвета от 30 ноември 2009 г. относно ветеринарно-санитарните условия, регулиращи движението и вноса от трети страни на еднокопитни животни (2), и по-специално член 12, параграф 1 и член 19, уводното изречение и букви а) и б) от нея,
   като има предвид, че:
   
               (1)
            
            
               С Директива 92/65/ЕИО се определят условията, приложими към вноса на животни, сперма, яйцеклетки и ембриони. Тези условия трябва да бъдат най-малкото равностойни на условията, приложими към търговията между държавите-членки.
            
         
               (2)
            
            
               С Директива 2009/156/ЕО се определят ветеринарно-санитарните условия относно движението между държавите-членки и вноса от трети страни на живи еднокопитни животни. Съгласно тази директива еднокопитните животни трябва да идват от трети страни, които са свободни от африканска чума по конете.
            
         
               (3)
            
            
               С Решение 2004/211/ЕО на Комисията от 6 януари 2004 г. относно установяване на списъка на трети страни и части от техните територии, от които държавите-членки разрешават вноса на живи еднокопитни и на сперма, яйцеклетки и ембриони от еднокопитни и за изменение на Решения 93/195/ЕИО и 94/63/ЕО (3) беше установен списък на третите страни или частите от техните територии, от които държавите-членки разрешават вноса на еднокопитни и на сперма, яйцеклетки и ембриони от тях, и се посочват другите условия, приложими към такъв внос. Списъкът е установен в приложение I към посоченото решение. Област Cape-Town е включена в този списък.
            
         
               (4)
            
            
               През март 2011 г. Южна Африка съобщи за поява на огнища от африканска чума по конете на границата между контролираната зона и зоната, свободна от африканска чума по конете, в област Cape-Town, определени съгласно Решение 2008/698/ЕО на Комисията от 8 август 2008 г. относно временния достъп и вноса на регистрирани коне от Южна Африка в Общността (4).
            
         
               (5)
            
            
               Тази ситуация може да представлява сериозен риск за здравето на животните от популацията на еднокопитните в Съюза и следователно временният достъп на регистрирани коне и вносът в Съюза на такива коне и на сперма от регистрирани коне от област Cape-Town следва временно да се преустановят.
            
         
               (6)
            
            
               Поради това Решение 2004/211/ЕО следва да бъде съответно изменено.
            
         
               (7)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   В приложение I към Решение 2004/211/ЕО текстът за Южна Африка се заменя със следното:
   
      
                  „ZA
               
               
                  Южна Африка
               
               
                  ZA-0
               
               
                  Цялата страна
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                   
               
            
                  ZA-1
               
               
                  Област Cape-Town (за подробности вж. клетка 2)
               
               
                  F
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  —
               
               
                  Решение 2008/698/ЕО“
               
            
   Член 2
   Адресати на настоящото решение са държавите-членки.
   
      Съставено в Брюксел на 3 май 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 268, 14.9.1992 г., стр. 54.
   
      (2)  ОВ L 192, 23.7.2010 г., стр. 1.
   
      (3)  ОВ L 73, 11.3.2004 г., стр. 1.
   
      (4)  ОВ L 235, 2.9.2008 г., стр. 16.